malinamnam at nakabubusog kung suko sa gulang, dapwa'mapait na walang kasingpait at lasong nakamamatay kapag bubot na kinitil sa tangkay. tubig din namang sakdal lamig at kusang napaiinom ang pagaasawa, kapag ang binata at dalagang tutungga sa saro ay hindi gagamit ng pagpapakalabis; nguni'alak na nakalalasing, apdo'sukang nakaduduwal kapag namarusa sa sinomang kayamua'walang tuto sa paglagok. hindi natatalos ni elsang sa napagdanasan ng sarili hinahango ni tirso ang ganyang hakahaka hinggil sa suliraning kanyang iminumungkahi. di niya nalalamang nang matutuhan ng makata ang ganyang turo ay nitong mapagaralan na lamang sa pagkakarahuyo sa isang babaeng nawala at sukat matapos na siya'pahangahangain sa angking alindog. at malayong pagsalagimsiman ang makata ng kahi'anong di mabuting hinala, kung pinananayngahan ng mestisa ang nangabanggit na parirala ng kanyang talisuyo, ay ipinalalagay pang siya'nakaririnig ng tinig ng anghel na tumatawag sa kanya'nangangaral ng kabanalan.